અફઘાનિસ્તાનની ટીમ પોતાની પહેલી ઈનિંગમાં માત્ર 109 રને જ ઓલઆઉટ થઈ ગઈ હતી. પહેલી ઈનિંગમાં તે માત્ર 27.5 ઓવર જ રમી શકી. ભારતે પહેલી ઈનિંગમાં 474 રન બનાવ્યા હતા. એ હિસાબે ભારતે અફઘાનિસ્તાન પર 365 રનની લીડ મેળવી હતી અને તેને ફોલોઓન કર્યું હતું. અફઘાનિસ્તાન તરફથી પહેલી ઈનિંગમાં મોહમ્મદ નબીએ સૌથી વધુ 24 રન બનાવ્યા. મુજીબ ઉર રહમાને 9 દડામાં 2 ચોગ્ગા અને 1 છગ્ગાની મદદથી 15 રનની ઈનિંગ રમી હતી. ભારત તરફથી રવિચંદ્રન અશ્વિને સૌથી વધુ 4 વિકેટ ઝડપી હતી. ઈશાંત શર્મા અને જાડેજાએ બે-બે વિકેટ અને ઉમેશ યાદવે 1 વિકેટ ઝડપી.